**รายละเอียด  
การประกวดภาพวาด เรื่อง “จังหวัดตราด เมืองสิ่งแวดล้อมดี”**

สำนักงาน กศน. จังหวัดตราด ขอเชิญชวนนักเรียน นักศึกษา ส่งผลงานภาพวาด เรื่อง “จังหวัดตราด เมืองสิ่งแวดล้อมดี” เข้าร่วมประกวดในโครงการ **“**จังหวัดตราด เมืองแห่งการเรียนรู้**"** **วัตถุประสงค์**  
 1. เพื่อประชาสัมพันธ์ โครงการ “จังหวัดตราด เมืองแห่งการเรียนรู้" ให้แก่สาธารณชน ทราบโดยทั่วกัน  
 2. เพื่อสร้างการมีส่วนร่วมของนักเรียน นักศึกษา ในการขับเคลื่อนการดำเนินงานโครงการ “จังหวัดตราด เมืองแห่งการเรียนรู้"   
  **รายละเอียดการประกวด**  
 **๑. คุณสมบัติผู้เข้าร่วมประกวด** แยกเป็น๕ กลุ่ม ได้แก่๑.๑ นักเรียนประถมศึกษา ระดับชั้น ป.๔ – ป.๖  
 ๑.๒ นักเรียนมัธยมศึกษาตอนต้น ระดับชั้น ม.๑ – ม.๓  
 ๑.๓ นักเรียนมัธยมศึกษาตอนปลาย ระดับชั้น ม.๔ – ม.๖  
 ๑.๔ นักศึกษาอาชีวศึกษา  
 ๑.๕ นักศึกษาการศึกษานอกระบบและการศึกษาตามอัธยาศัย ทุกระดับ  
 **๒. ประเภทการแข่งขัน** ประเภทเดี่ยว **๓. วิธีการดำเนินการและรายละเอียดหลักเกณฑ์การประกวด** ๓.๑ หัวข้อการประกวดภาพวาด เรื่อง “จังหวัดตราด เมืองสิ่งแวดล้อมดี”๓.๒ ขนาดกระดาษภาพวาด  
 กำหนดให้ใช้กระดาษวาดภาพ ๑๐๐ ปอนด์ ขนาด ๓๑ X ๔๒ ซ.ม. (A๓) ในทุกกลุ่มของผู้เข้าร่วมการประกวดภาพวาด  
 ๓.๓ สีที่กำหนดให้ใช้ในแต่ละกลุ่มของผู้เข้าร่วมการประกวดภาพวาด  
 ๑) นักเรียนประถมศึกษา ระดับชั้น ป.๔ – ป.๖ กำหนดให้ใช้สีไม้ ๑๒ สี ๒) นักเรียนมัธยมศึกษาตอนต้น ระดับชั้น ม.๑ – ม.๓ นักเรียนมัธยมศึกษาตอนปลาย ระดับชั้น ม.๔ – ม.๖ นักศึกษาอาชีวศึกษา และ นักศึกษาการศึกษานอกระบบและการศึกษาตามอัธยาศัยกำหนดให้ใช้สีน้ำหรือสีโปสเตอร์ ๑๒ สี ๓.๔ ผู้ส่งผลงานเข้าร่วมประกวดภาพวาด ไม่ต้องเคลือบภาพ และ ไม่ต้องใส่กรอบภาพ  
 ๓.๕ ภาพวาดที่ส่งเข้าประกวด ห้ามใช้ปากกาหรือสีเมจิกในการตัดเส้น  
 **๔. เกณฑ์การให้คะแนน** ประกอบด้วย หลักเกณฑ์ ดังนี้  
๔.๑ ความคิดสร้างสรรค์  
 ๔.๒ ความสวยงามของรูปภาพ  
 ๔.๓ ความสอดคล้องของภาพกับหัวข้อที่กำหนด  
 ๔.๔ ความสมบูรณ์และการจัดองค์ประกอบของภาพ  
 ๔.๕ เทคนิคการใช้สี  
  **๕. การสมัครและการส่งผลงาน**   
 **๕.๑ หลักฐานการสมัคร** ๑) ใบสมัคร (ตามแบบแนบท้ายรายละเอียด) จำนวน ๑ ฉบับ  
 ๒) สำเนาบัตรประจำตัวประชาชนหรือบัตรประจำตัวนักเรียน นักศึกษา จำนวน ๑ ฉบับ  
 **๕.๒ การส่งผลงาน**  ๑) การส่งผลงานภาพวาดเข้าประกวด (ไม่พับกระดาษผลงานภาพวาด) ให้ผู้ส่ง ผลงานส่งผลงานโดยผนึกซอง จ่าหน้าซองถึง สำนักงาน กศน. จังหวัดตราด ในกรณีส่งด้วยตนเอง ในวัน เวลาราชการ หรือ ส่งทางไปรษณีย์ ที่ สำนักงาน กศน. จังหวัดตราด ตำบลวังกระแจะ อำเภอเมือง จังหวัดตราด รหัสไปรษณีย์ ๒๓๐๐๐  
 ๒) ผู้ส่งผลงานเขียนชื่อ นามสกุล กำกับไว้ด้านหลังของผลงานภาพวาด **๖. กำหนดระยะเวลาการส่งผลงานเข้าประกวด** ๖.๑ ส่งผลงานได้ภายในวันที่ ๑๕ สิงหาคม ๒๕๖๐กรณีที่ส่งทางไปรษณีย์จะถือเอาวันที่ประทับตามไปรษณีย์เป็นสำคัญ  
 ๖.๒ ประกาศผลการตัดสินวันที่ ๓๑ สิงหาคม ๒๕๖๐  
 ๖.๓ การมอบรางวัล สำนักงาน กศน. จังหวัดตราด จะแจ้งให้ทราบต่อไป   
 **๗. รางวัลการประกวด** ๗.๑ รางวัลชนะเลิศมี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๗.๒ รางวัลรองชนะเลิศ อันดับ ๑ มี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๗.๓ รางวัลรองชนะเลิศ อันดับ ๒ มี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๗.๔ รางวัลชมเชย สงวนสิทธิ์ให้คณะกรรมการฯ เป็นผู้พิจารณา  
 **๘. สถานที่ติดต่อสอบถาม**  
 กลุ่มยุทธศาสตร์ สำนักงาน กศน. จังหวัดตราด ตำบลวังกระแจะ อำเภอเมือง จังหวัดตราด รหัสไปรษณีย์ ๒๓๐๐๐ โทรศัพท์หมายเลข ๐๓๙ – ๕๑๘๐๙๑  
 โทรศัพท์มือถือ ๐๙๗ – ๒๓๙๑๗๕๓  
  
 **.................................................**